মিস ইউনিভার্স ১৯৫২
মিস ইউনিভার্স ১৯৫২ ছিল মিস ইউনিভার্স প্রতিযোগিতার ১ম আসর, যা ২৮ জুন ১৯৫২ সালে মার্কিন যুক্তরাষ্ট্রের ক্যালিফোর্নিয়ার লং বিচ শহরের লং বিচ মিউনিসিপাল অডিটোরিয়ামে অনুষ্ঠিত হয়। প্রথম মিস ইউএসএ প্রতিযোগিতার পরের দিন একই ভেন্যুতে এই প্রতিযোগিতা অনুষ্ঠিত হয়। ৩০ জন প্রতিযোগী মুকুটের জন্য প্রতিদ্বন্দ্বিতা করে। প্রতিযোগিতার প্রথম বিজয়ী ছিলেন ফিনল্যান্ডের ১৭ বছর বয়সী আরমি কুসেলা, যাকে অভিনেত্রী পাইপার লরি মুকুট পরান।